google/wiki40b huggingface dataset:
Nes kirke (Ringerike)

Bygningshistorie

Ved kongelig resolusjon av 2. februar 1857 ble det besluttet å opprette Ådal prestegjeld, og planene med byggingen av kirken kunne ta til. Samtidig som prestegjeldet ble opprettet, ble det gitt tillatelse til å anlegge en kirkegård og oppføre ei kirke på gården Nes. Innvielsen fant sted den 22. august i 1860 og ble forrettet av av sognepresten til Gran, Søren Bruun Bugge. Innvielsestalen finnes fortsatt i prestegjeldets arkiver. Tilstede under innvielsen var også Nicolai Friis, sogneprest til Viker kirke, Johan Lyder Brun fra Norderhov kirke, og Peter F. Brock.
Nes ble opprinnelig anneks til Viker kike, som ble sognekirke i prestegjeldet da dette ble opprettet. Siden har denne funksjonen blitt overført til Hval kirke på Hallingby, som også er ei oktogonal sentralkirke som ble tegnet av samme arkitekt.
Det var opprinnelig meningen at Nes kirke skulle ha åtte gudstjenester i året, men i 1860 ble dette forandret til en gudstjeneste hver tredje søndag, med forbehold om at det på første dag i de tre store høytidene skulle være messe i Viker kirke.

Konstruksjon og eksteriør

Det opprinnelige skipet har en oktogonal grunnplan og ble reist av laftet tømmer. Taket over skipet er også oktogonalt og teltformet. Takkonstruksjonen bærer en takrytter som har et kvadratisk underbygg og en slank og høy oktogonal hjelm. Takrytteren understøttes av fire stolper fra skipets gulv. Underbygget (klokkestua) på takrytteren har doble glugger med lemmer i hver himmelretning. Hjelmen og klokkestutaket ble tekket med kopperplater i 1968.
Kirken ble utvidet i 1928, da den fikk nytt våpenhus mot vest og nytt kor med sakristi mot øst, begge med saltak. Dette ble tegnet av arkitekt Ragnar Nilsen. I 1972 fikk kirken nytt tak, samtidig som kirkegårdsmurene ble reparert. Hanna Stugård forærte også kirken ei flaggstang og et flagg.

Interiør og inventar

De fire innvendige stolpene som bærer takkonstruksjonen er oktogonale og sammenbindes i toppen av eselryggformede spissbuer med tilnærmet gotisk utseende. De åpne feltene over buene har utskjæringer.
Prekestolen står ved korets sørvestre hjørne og døpefonten er plassert på nordsiden under korbuen. Kirkes første orgel ble skaffet tilveie i 1896, delvis med private midler. Det står på vestgalleriet i skipet. Orgelet kostet kr. 1.800,00.
I 1915 fikk kirken et alterbide malt av Lars Jorde. Det framstiller Jesu dåp og har en innfatning tegnet av Herman Backer. Tavlen var en gave fra Berte Holte og Johannes Næs. I 1926 ble det installert elektrisk lysanlegg, bekostet av menigheten.

Annet

Nes kirke ligger i Nes kirkesogn i Ådal prestegjeld, som tilhører Ringerike prosti i Tunsberg bispedømme.
Elevundersøkelsen

Elevundersøkelsen er en spørreundersøkelse fra Utdanningsdirektoratet hvor elever skal få si sin mening om forhold som er viktige for å lære og trives på skolen. Den nettbaserte undersøkelsen ble lansert som «Elevinspektørene» av utdanningsminister Trond Giske i 2001, utviklet av Kirke-, utdannings- og forskningsdepartementet i samarbeid med Læringssenteret. I 2004 ble undersøkelsen obligatorisk, med gjennomføring på 7. trinn, 10. trinn og på Vg1 i vårsemesteret. Det forble imidlertid frivillig for elevene å svare på undersøkelsen, som i 2007 skiftet navn til Elevundersøkelsen.
Elevundersøkelsen kartlegger elevenes opplevelse av hvordan de trives på skolen, deres motivasjon for å lære, hvordan de opplever lærernes faglige veiledning, hvor tilfredse de er med elevdemokratiet på skolen og med det fysiske læringsmiljøet. I tillegg svarer elevene på spørsmål om utbredelse av mobbing på skolen.
Elevene på 10. trinn og i Vg1 uttaler seg også om sin mulighet for medbestemmelse i fagene og om utdannings- og yrkesrådgivningen de får.
Utdanningsdirektoratets nettbaserte brukerundersøkelser gir også lærlinger, lærere, instruktører og foresatte mulighet til å si sin mening om læring og trivsel i opplæringen.
Se også foreldreundersøkelsen, lærerundersøkelsen og lærling- og instruktørundersøkelsen.
DaMarcus Beasley

Karriere

Uten å ha spilt en eneste kamp for Los Angeles Galaxy , ble han i 2000 hentet til Chicago Fire, hvor han i årene 2000 til 2004 scorte 14 mål og hadde 20 assists. I sesongen 2003, ble han tatt ut på MLSs All-star-lag.
I 2004 gikk Beasley til den nederlandske klubben PSV Eindhoven, der han erstattet Arjen Robben, som da hadde signert for Chelsea. Beasley spilte i klubben til 2006, da han ble lånt ut til engelske Manchester City. Etter sesongen 2006/2007 kom han tilbake PSV Eindhoven, men signerte rett etter for den skotske klubben Rangers, der han nå spiller. Beasley har flere mål enn noen annen amerikaner i Mesterligaen gjennom tidene.
Den 30. august 2010 signerte Beasley under på en toårskontrakt med den tyske klubben Hannover 96 etter at kontrakten hans med Rangers gikk ut.
Fikenblad

Fikenblad er en fellesbenevnelse for det som brukes for å dekke over en handling eller et objekt som er støtende eller som en finner det best å skjule av annen årsak. Begrepet er en metafor, som refererer til Adam og Evas bruk av fikenblader til dekning av kjønnsorganene etter at de oppdaget at de var nakne i Edens hage etter å ha spist av frukt fra Kunnskapens tre. Andre dagliguttrykk for samme er skalkeskjul og i større saker dekkoperasjon.

Historie

I antikkens greske kunst ble mannlig nakenhet, inkludert genitaler, vanlig, men senere kom også den nakne kvinnefigur, og da ble det kvinnelige kjønnsorgan generelt dekket til. Denne tradisjonen fortsatte i antikkens romerske kunst fram til Romerriket ble gjort kristent og heroisk nakenhet forsvant. Under middelalderen var det kun de ulykkelige, og fordømte, som ble framstil nakne. Adam og Eva ble vanligvis framstilt nakne, i henhold til den bibelske beskrivelsen, men dekket av fikenblad eller andre vekster. Det var særlig et trekk ved den nordeuropeiske renessansenkunsten.
Fra rundt 1530 kom det en reaksjon på renessansens frihet og utsvevelse som førte til konsilet i Trient og beslutninger om et antall kunstverker, særlig de i kirker og offentlige steder ble endret for å redusere mengden av nakenhet som ble framstilt. Ofte, som i den berømte hendelsen med Michelangelos store freskomaleri Dommedag ble det malt på av en annen maler ekstra grener med blader fra nærmeste tre eller svevende tøyflak. Dette har blitt kalt for «fikenbladkampanjen». For frittstående statuer var det ikke like enkelt, og ekstra støpte eller utskårne fikenblad ble forsøkt lagt på statuene, som med gipskopien av Michelangelos David i viktorianske London.
Noen kunstverker er blitt avdekket ved restaurering, der bladene falt sammen med smusset som var samlet på billedflaten gjennom hundreårene. Enkelte kunstnere har laget to varianter av sine bilder, som Francisco Goya gjorde med den nakne Maja/den påkledde Maja. Andre foregrep sensuren og malte fikenblader. Da ett av disse skulle vises i viktorianske London, ble det likevel for sikkerhets skyld utstyrt med slør og andre tekstile draperinger.
WebOn

Historie

WebOn AS ble etablert 1. desember i 1995 av Jon Anders Aas-Haug. Selskapet het da Internet Consult AS, men navnet ble i 1997 endret til WebOn etter selskapets hovedprodukt. WebOn software var klar til bruk i mars 1996, og den første netthandelsløsningen basert på WebOn software ble lansert i juni samme år. Blant de første leveransene var Matnett, som ble kåret til «Årets dataprodukt» av PC World Norge.
1. januar 2000 ble WebOn solgt til svenske Drax Holding, men kjøpt tilbake av grundere og ansatte i 2001.
Fredrik Meyer

Idrett

Meyer vant en olympiske sølvmedalje i seiling under OL 1936 i Berlin. Han var med på den norske båten «Lully II»  som kom på andreplass i 6-metersklassen bak den britiske båten «Lalage». Seilingene  ble avviklet utenfor Kiel i perioden 4. til 12. august 1936. Mannskapet på «Lully II»  besto av Meyer, Magnus Konow, Karsten Konow, Vaadjuv Nyquist og Alf Tveten.
Meyer var også en lovende alpinist og skihopper før krigen.

Militær og sivil karriere

Under annen verdenskrig kom Meyer til Little Norway, der han gjennomgikk flygertrening. Han ble senere stasjonert som flyger ved 330 (Norwegian) Squadron.
Etter krigen var han adjutant hos Kong Haakon VII fra 1952 til 1954. Meyer var på 1960-tallet ved Forsvarets krigshistoriske avdeling. I 1973 utga han boken Hærens og Marinens flyvåpen 1912 – 1945.
Fra 1955 var Meyer kansellist, og fra 1971 til 1978 kansellisjef, ved St. Olavs Orden.
Meyer var ved siden av arbeidet for Forsvaret og St. Olavs Orden i mange år seilerskribent for Aftenposten.

Utmerkelser

Kommandør av St. Olavs Orden, Krigsmedaljen med stjerne, Deltakermedaljen med rosett, Haakon VIIs 70-årsmedalje, Kong Haakon VIIs jubileumsmedalje 1905-1955, H.M. Kongens erindringsmedalje i gull, Kong Haakon VIIs 100-årsmedalje, 1939–1945 Star, Atlantic Star med Air Crew Europe Star, Ridder av Den islandske falkeorden, Ridder av Oranje-husordenen, Ridder av Sverdordenen, samt Ridder av Etiopias stjerneorden.
Foreningen for barnepalliasjon

Foreningen for barnepalliasjon (FFB) er en norsk landsdekkende forening som jobber for at barn og unge skal få tilgang til et palliativt behandlingstilbud i Norge.

Bakgrunn

Foreningen ble stiftet 3. november 2009 som forening, og interesseorganisasjon i enhetsregisteret og frivillighetsregisteret 16. desember 2009. Den ble grunnlagt og ledes av Natasha Kjærstad Pedersen. Stortinget bevilget øremerket midler i 2016 til foreningens informasjons og opplysningsarbeid.

Seminar

Foreningen for barnepalliasjon arrangerer årlig «Ventesorgweekend», et tilbud til alle pårørende i Norge, med alvorlig syke barn som skal dø. I 2016 ble seminaret holdt for første gang.

Barnehospice

Foreningen for barnepalliasjon jobber for å realisere Norges første barnehospice for barn og unge som er alvorlig syke og døende uvhengig av diagnose.

Kurs, konferanser og foredrag

Foreningen holder fagkurs for helsepersonell, kommuner og universiteter i Norge og driver med kompetanseheving. I samarbeid med Barnesykepleierforbundet gjennomførte foreningen den første konferansen i barnepalliasjon i Norge i 2012, samt at de også gjennomførte en stor nordisk konferanse på Gardemoen i Oslo i 2015, der flere statsråder fra Norge var til stede.
Amblie

Befolkningsutvikling

Antall innbyggere i kommunen Amblie
Referanse: INSEE
Caius Gabriel Cibber

Liv og virke

Han var sønn av møbelsnekker, senere kongelig snekker på Frederiksborg Claus Gabriel (d.1654) og Margrethe Jørgensdatter. Frederik III skal ha bekostet hans opphold i Rom. På 1660-tallet arbeidet han som selvstendig i London, hvor han fikk tallrike offentlige og private oppgaver. Her oppnådde han en posisjon som en av tidens mest betydelige billedhuggere, og kunne i 1693 kalle seg hoffbilledhugger og sculptor in ordinary to the King.  Flere av hans verk er bevart. 
Cibber var far til skuespiller, forfatter og poet Colley Cibber (1671–1757). Han døde selv i London i 1700 og ble begravet i den dansk-norske kirke på Wellclose Square, som han selv hadde tegnet i 1696.
Industrikraft Midt-Norge

Industrikraft Midt-Norge er et norsk kraftselskap. Det ble etablert i 1997, og har som mål å bygge og drive et gassdrevet kraftvarmeverk i tilknytning til papirfabrikken Norske Skog Skogn på Skogn i Trøndelag samt en gassrørledning fra Tjeldbergodden til Fiborgtangen via Trondheimsfjorden, noe selskapet fikk konsesjon og utslippstillatelse for i 2001. Konsesjonen ble forlenget i 2006 og 2010. Det planlagte kraftverket vil ha en maksimal produksjon på 6,4 TWh.
Industrikraft Midt-Norge AS eies av Norske Skog ASA (40 %), NTE Holding AS (40 %), Orkla ASA (10 %) og Statkraft AS (10 %). Administrerende direktør er Olav Norberg.
Dagobah

Geografi

Dagobah er i Sluis sektoren, og er en verden full av endeløse sumper og tåkefylte skoger. Den er et tøff og ugjestmild verden og bakken er for det meste dekket av vann, myrer og skoger. Den eneste kjente siviliserte innbyggeren er jedimesteren Yoda.

Filmene

Etter utryddelsen av Jediordenen og et mislykket forsøk på å drepe Darth Sidious og redde Den Galaktiske Republikken, vendte jedimesteren Yoda til eksil på Dagobah.
Her bodde Yoda nær en hule som bar sterk med den mørke side av Kraften, som balanserte den gode siden og holdt han fra og bli oppdaget av Keiseren. Luke Skywalker så kraftspøkelset til Obi-Wan Kenobi på Hoth og han fikk beskjed om å til Dagobah for å bli trent opp til en Jediridder av Yoda. Luke dro til Dagobah sammen med R2-D2 i X-Wingen hans kort etter at Darth Vader og stormtrooperne hans angrep opprøreralliansens base på Hoth. Men Luke dro fra Yoda før treningen var ferdig i et forsøk på og redde Han Solo, Prinsesse Leia Organa og Chewbacca, som han følte var i fare på planeten Bespin. Yoda rådet han til å bli å fortsette med treningen, men Luke dro likevel. Han kom tilbake senere for å fortsette treningen, men finner Yoda dødende av alderdom. Yoda sa at Luke var ferdig med treningen, men at han ikke blir en jediridder før han har konfrontert sin far, Darth Vader.

Expanded Universe

I Expanded Universe konfronterte Yoda en Mørk Jedi på Dagobah noen år før hendelsene i Imperiet Slår Tilbake. Yoda slo den mørke jedien, som døde på Dagobah. Hulen hvor den mørke jedien døde ble sterk i den mørke siden av Kraften, og Yoda brukte dette stedet for og skjule seg fra Keiseren og Darth Vader siden mørket i hulen nøytraliserte hans gode krefter. Etter at Imperiet hadde falt, bygde Den Nye Galaktiske Republikk en militærbase på et av de største fjellene, som het Yodafjellet, i ære til den store jedimesteren.
Joakim

Etymologi

Joakim er en nordisk skrivemåte av Joachim, som er en sammentrukket latinsk form av de hebraiske navnene Jehoiakim (hebraisk: יְהוֹיָקִים), «fostret av Gud», eller Johoiachin (hebraisk: יְהוֹיָכִין), «fastslått av Gud». Andre former av navnet er spanske Joaquín, portugisiske og katalanske Joaquim, franske og tyske Joachim, tsjekkiske Jáchym og greske Ioakim (Ιωακειμ).
Jo, Kim, Aki og Akim er kortformer av Joakim, men disse navnevariantene kan også være utledet av andre navn.
Torød

Torød er en bygd og et administrativt delområde i Færder kommune, beliggende sørøst på Nøtterøy mellom Årøysund og Buerstad. Avstanden til Tønsberg er ca. 11 kilometer langs fylkesvei 309.
Torød skole (1.–7. trinn) og Torød kirke ligger ved Torød sentrum. 
Wergelandsønnen Olaf Knudsen var bosatt på Svensrød gård ved Torød. Her skapte han en vakker hage som er restaurert i senere år.

Historie

Bygda Torød har fått sitt navn etter gården med samme navn (gårdsnummer 59). Det området som fra siste halvdel av 1900-tallet kan regnes inn under det moderne området Torød, omfattes i dag av området mellom de eldre gårdene og stedene Svensrød, Torød, Stranda, Tømmereik og Haukemyr. I tillegg sogner Årøysund i nordøst, Middelborg i øst, samt Brevik, Movik og Buerstad i sør til Torød skole.
Navnet på Torød skrives i 1396 Þordarud, 1456 Thordarud, 1555 Torderwdt, 1580 Tordsrud, 1593 Toffuerød, 1604 Thoerødt, 1605 Thorød, 1668 Toerød, 1723 Toerød. Den gammelnorske formen var Þorðarruð, av mannsnavnet Þorðr.
Christian August Bugge

Utmerkelser

Bugge var medlem av Christiania videnskabsselskap fra 1897.
Odvar Nordli

Liv og karriere

Nordli var fra Tangen i Stange kommune i Hedmark og var utdannet revisor. Han var stortingsrepresentant fra 1961 til 1985, etter to perioder som vararepresentant. Han var parlamentarisk leder for Arbeiderpartiets stortingsgruppe 1973–76 og Stortingets visepresident 1981–85.
Nordli ble statsminister den 15. januar 1976 og satt som regjeringssjef til den 4. februar 1981 da Gro Harlem Brundtland overtok. Odvar Nordli ble den første statsministeren som merket at Norge var blitt en oljenasjon og som fikk oljeinntekter inn i statsbudsjettet. Men han måtte også stri med omstridte saker som dobbeltvedtaket om NATO og utbyggingen av Alta-Kautokeinovassdraget, og den såkalte Volvo-avtalen, hvor svenske myndigheter foreslo at Norge skulle bli deleier i Volvo, mot at Sverige ble deleier av de norske oljeressursene. Motstanden hos sentrale krefter både i Norge og Sverige var for stor til at den ble en realitet.
Nordli ble i 1981 utnevnt til fylkesmann i Hedmark. Han tiltrådte embete i 1985 og hadde det til han gikk av med pensjon i 1993. Han var medlem av Den norske Nobelkomite 1. januar 1985 – 31. desember 1996. Han tjenestegjorde også i Tysklandsbrigaden.
Odvar Nordli ble utnevnt til kommandør av St. Olavs Orden i 1994 for samfunnsnyttig virke.

Forfatterskap

Oddvar Nordli skrev en rekke bøker. Flere av disse var selvbiografiske, mens andre er mer kåserende. I 1984 ga han ut Langs veg og sti, og året etter Min vei. Minner og meninger. I 1994 gav han ut erindringsboka Vi så kornmoglansen: om drøm og hverdag. Landskapsskildringen Morgenlandet. Innlandet i ly av fjella kom i 1991. Storting og småting. Minner langs vegen (1996) og Skråblikk fra godstolen (2006) er minnebøker med anekdoter fra politikkens verden. Høsten 2008 gav han ut samtaleboken Alvorlig talt sammen med Kåre Willoch.
Rue de la Pompe

Rue de la Pompe er en gate i 16. arrondissement i Paris. Den er en av de lengste i arrondissement, og krysser Avenue Victor-Hugo og avenue Henri-Martin.

Historikk

Gaten har sitt vann etter punpen som forsynte Chateau de la Muette med vann. Den vises på Plan de Roussel, et kart over Paris fra 1730. Avsnittet mellom Avenue Foch og rue Pergolèse fikk navnet rue Duret i 1868. Begynnelsen av avenue Jules-Janin er ved 12, rue de la Pompe.
Assumption

Navn

Øya er oppkalt etter festdagen for Jomfru Marias opptakelse i himmelen. Navnet ble gitt av den første europeeren som ankom øya, den franske kapteinen Nicolas Morphey i 1756. Navnet skrives noen ganger Assomption.

Geografi

Assumption ligger 1140 km vest for Seychellenes hovedøy Mahé og 30 km sørvest av atollen Aldabra. Øya er 6 km lang og 1,6 km bred. Den er dannet av kalkstein som når opp i seks meters høyde. Imidlertid er sanddynene ved kysten høyere og kan nå opp i 18 moh. Øya har en flate på 11,71 km². 
En gang fantes christmassule og den flygeudyktige hvitstruperiksen på øya, men artene forsvant på grunn av guanodriften som kom i gang tidlig på 1900-tallet og som medførte at mesteparten av den opprinnelige skogen ble fjernet. Guanodriften førte også til at andre endemiske fugler tapte sitt habitat og til at kjempeskilpadden forsvant fra Assumption. Kjempeskilpadde er senere gjeninnført på øya, som i 2013 hadde en bestand på 25–50 dyr.
Det er plantet kokospalmer, casuarina og bodanmyen (Terminalia catappa). Souimangasolfugl finnes fortsatt på øya. Det ble satt i verk tiltak for å utrydde de introduserte fugleartene rødørebylbyl og rødvever, og i 2014 og 2015 ble det meldt at artene ikke lenger var å finne på øya. 
Introduserte fuglearter kan utgjøre en trussel for stedegne fugler på naboøya Aldabra, dersom de krysser havet og etablerer seg der.
Kjempeskilpadde er gjeninnført. To gekkoarter, en kinkart og en flaggermusart lever på Assumption. 
Det er nasjonalpark på Assumption.

Historie

Øya ble oppdaget av europeere 14. august 1756 da den franske kaptein Nicolas Morphey kom dit. Hydrografiske undersøkelser ble gjennomført i 1823 og 1878 og i 1892 ble den første undersøkelsen av naturen på øya gjennomført.
I 1908 ble det etablert en bosetting nordvest på øya med tanke på uttak av guano. Øya hadde guanolag på opp til 15 meters tykkelse. Driften forvandlet øya, som tapte sin opprinnelige vegetasjon og sitt opprinnelige dyreliv. Mellom 1926 og 1945 ble det tatt ut 161 000 tonn guano. Uttaket stanset i 1948, men ble gjenopptatt i 1955 og en jernbane ble anlagt. Fallende guanopriser mot slutten av 1960-årene gjorde at driften ble avviklet.
Jacques-Yves Cousteaus dokumentarfilm Den tause verden ble delvis innspilt ved Assumption.

Forvaltning

Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

Samfunn

Folketellingen i 2002 viste et innbyggertall på sju, mens folketellingen i 1971 viste 60 innbyggere.
Øya fikk i 1990 flystripe som blant annet brukes av forskere som skal til og fra naboøya Aldabra. 
Assumption eies av den seychelliske stat og forvaltes av det statlige selskapet Islands Development Company. I 2015 inngikk Seychellene en avtale med India om militær infrastrukturutvikling på øya til bruk for kystvakten og andre deler av Seychelles People's Defence Forces.
Beinn Eighe

Beinn Eighe (bɛɪn ɛɪ) er et fjell i Torridon Hills i Skottland. Navnet er skotsk gælisk og betyr «Filfjellet». Den har en lang rygg med mange spisser og topper, hvorav to er klassifisert som munros. Ruadh-stac Mòr er på 1010 meter over havet, mens Spidean Coire nan Clach er på 993 moh.
Et av de meste kjente trekkene ved Beinn Eighe er botnen Coire Mhic Fearchair, hvor det både er klatre- og vandreruter mot toppene. Skal man krysse fjellet må man forbi en serie spisser kalt Black Carls, hvor det kreves en del klyving. Den mest kjente ruten går ganske enkelt over den sentrale delen av ryggen, og de som går den kommer innom begge munros.
Nordsiden av fjellet har status som National Nature Reserve, og har oppmerkede stier og et besøkssenter. Resvervatet har en blanding av åpent myrland, skog og torvmyrer, og har rik flora og fauna.
Geologisk er Beinn Eighe spesielt blant fjellene i Torridan idet toppen ikke består av prekambrisk torridiansk sandstein, men kambrisk basal kvartsitt. Dette gjør at den skiller seg ut som lysere enn andre topper i områder.
Ett litet rött paket

«Ett litet rött paket» (med vita snören...) er en svensk julesang, skrevet av Owe Thörnqvist.
Ove Thörnqvist and His Red Caps spilte den inn på EP-platen Liten gröt-rock (Metronome MEP 371) i 1957, men ble en riktig stor hitlåt i 1963, da Sven Ingvars' versjon ble utgitt på singlen Philips 353 221 PF.
Teksten utspiller seg i Thörnqvists fødeby, Uppsala, blant annet omtales Ofvandahls konditori. Owe Thörnqvist og Sven Ingvars sang imidlertid ulikt i teksten. Thörnqvist sang «När ljusen tändas i december månad», mens Sven Ingvars opprinnelig sang «När ljusen tändas i februari månad».
I 2009 ble sangen innspilt av Lasse Stefanz og utgitt på albumet Svängjul.

Norsk versjon

Pirre P. har skrevet en norsk tekst. Hans norske tittel er «En liten rar presang».
Ghana under VM i friidrett 2017

Resultater

(q – kvalifisert, NM – intet gyldig resultat, SB – årsbeste)
Fabrice Ondoa

Landslaget

Han ble tatt ut i Kameruns tropp til FIFA Confederations Cup 2017 i Russland.
Dolichosybra

Utseende

Middelsstore, lange og tynne, mørkbrune trebukker. Kroppsformen er sylindrisk og jevnbred. Antennene er tynne og litt lengre enn kroppen. Pronotum er sylindrisk til svakt tønneformet.

Utbredelse

Slekten forekommer i Panama, Trinidad og I Sør-Amerika sør til Bolivia.
Den russisk-tyrkiske krig (1877–1878)

Stormakter og fredsavtaler

Under krigen gikk de vestlige stormaktene inn på osmansk side, fordi de ikke ønsket at Russland skulle få større makt. Sammen lyktes de med å avgrense den russiske framgangen, men krigen resulterte i langvarig uro på Balkan. Fredsavtalen ble underskrevet i San Stefano (dagens Yeşilköy ved Istanbul) 3. mars 1878 og Det osmanske riket aksepterte her Romanias, Bulgarias, Serbias og Montenegros selvstendighet. 
De øvrige europeiske stormaktene mislikte fredsavtalen fra San Stefano som russerne hadde diktert overfor tyrkerne, da de fryktet at den kunne føre til at russerne fikk for stor innflytelse i området. Østerrike-Ungarn inviterte derfor til en kongress i Berlin i juni 1878, under ledelse av den prøyssiske lederen Otto von Bismarck. Kongressen kom fram til Traktaten i Berlin, 1878 og bestemmelsene i denne traktaten satte til side fredsavtalen fra San Stefano.